|  |
| --- |
| **Οι περί Ασφάλειας και Υγείας στην Εργασία Νόμοι του 1996 έως 2020****Κανονισμοί δυνάμει του άρθρου 38** |
| Προοίμιο. 89(Ι) του 1996158(Ι) του 200125(Ι) του 200241(Ι) του 200399(Ι) του 200333(Ι) του 2011170(I) του 2015178(I) του 2015215(I) του 2020. | Για σκοπούς προώθησης πρόσθετων μέτρων για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες το Υπουργικό Συμβούλιο, ασκώντας τις εξουσίες που του χορηγούνται δυνάμει του άρθρου 38 των περί Ασφάλειας και Υγείας στην Εργασία Νόμων του 1996 έως 2020, εκδίδει τους ακόλουθους τροποποιητικούς Κανονισμούς: |
|  |  |
| Συνοπτικός τίτλος.Επίσημη Εφημερίδα, Παράρτημα Τρίτο (Ι): 23.10.2015. | 1. Οι παρόντες Κανονισμοί θα αναφέρονται ως οι περί Ασφάλειας και Υγείας στην Εργασία (Αντιμετώπιση Κινδύνων Ατυχημάτων Μεγάλης Κλίμακας Σχετιζομένων με Επικίνδυνες Ουσίες) (Τροποποιητικοί) Κανονισμοί του 202X και θα διαβάζονται μαζί με τους περί Ασφάλειας και Υγείας στην Εργασία (Αντιμετώπιση Κινδύνων Ατυχημάτων Μεγάλης Κλίμακας Σχετιζομένων με Επικίνδυνες Ουσίες) Κανονισμούς του 2015 (που στο εξής θα αναφέρονται ως «οι βασικοί κανονισμοί») και οι βασικοί κανονισμοί και οι παρόντες Κανονισμοί θα αναφέρονται μαζί ως οι περί Ασφάλειας και Υγείας στην Εργασία (Αντιμετώπιση Κινδύνων Ατυχημάτων Μεγάλης Κλίμακας Σχετιζομένων με Επικίνδυνες Ουσίες) Κανονισμοί του 2015 και 202X. |
|  |  |
| Προσθήκη νέου κανονισμού 11Α. | 2. Οι βασικοί κανονισμοί τροποποιούνται με την προσθήκη, αμέσως μετά το τέλος του Κανονισμού 11 του ακόλουθου νέου Κανονισμού 11Α. |
|  |  |
|  | «Αυξημένες υποχρεώσεις εγκαταστάσεωνΕπίσημη Εφημερίδα, Παράρτημα Τρίτο (Ι): 6.10.2017. | 11Α.-(1) Κάθε εργοδότης χώρου εργασίας στον οποίο υπάρχουν χημικές ουσίες σε ποσότητα ίση ή μεγαλύτερη του 75% των οριακών ποσοτήτων που καθορίζονται στη στήλη 2 του Μέρους 1 του Παραρτήματος Ι ή στη στήλη 2 του Μέρους 2 του Παραρτήματος Ι, χρησιμοποιώντας όπου έχει εφαρμογή τον αθροιστικό κανόνα που καθορίζεται στη σημείωση 4 του Παραρτήματος Ι, οφείλει να υποβάλει στην αρμόδια Αρχή τις πληροφορίες που απαριθμούνται στα Παραρτήματα ΙΙ και ΙΙΙ. Η αρμόδια Αρχή αφού εξετάσει τις υποβληθείσες πληροφορίες δύναται περαιτέρω να ζητήσει τις πληροφορίες που αναφέρονται στον Κανονισμό 11(2).(2) Κάθε εργοδότης χώρου εργασίας που εφάπτεται σε μονάδα κατώτερης ή ανώτερης βαθμίδας, οφείλει:(α) να υποβάλει στην αρμόδια Αρχή τις πληροφορίες που απαριθμούνται στο Παράρτημα ΙΙ και όπου εφαρμόζει, τις πληροφορίες που απαριθμούνται στο Παράρτημα ΙΙΙ. Η αρμόδια Αρχή, αφού εξετάσει τις υποβληθείσες πληροφορίες δύναται περαιτέρω να ζητήσει τις πληροφορίες που αναφέρονται στον Κανονισμό 11(2).(β) σε περίπτωση έκρηξης, πυρκαγιάς ή διαρροής επικίνδυνων χημικών ουσιών ή μειγμάτων να ενημερώσει άμεσα το Επαρχιακό Γραφείο Επιθεώρησης Εργασίας όπως προβλέπεται στον Κανονισμό 5 των περί Ασφάλειας και Υγείας στην Εργασία (Γνωστοποίηση Ατυχημάτων και Επικίνδυνων Συμβάντων) Κανονισμών του 2007 και 2017 καθώς επίσης τον διαχειριστή της εφαπτόμενης Μονάδας και την Πυροσβεστική Υπηρεσία Κύπρου.(3) Οι εργοδότες που εμπίπτουν στις πρόνοιες των Κανονισμών 11Α.-(1) και 11Α.-(2) υποβάλλουν στην αρμόδια Αρχή κάθε 2 έτη, Πιστοποιητικό Πυροπροστασίας από την Πυροσβεστική Υπηρεσία Κύπρου.»  |
|  |  |
| Έναρξη ισχύος. |  3. Οι παρόντες κανονισμοί τίθενται σε ισχύ την ημερομηνία δημοσίευσής τους στην Επίσημη Εφημερίδα της Δημοκρατίας. Για εγκαταστάσεις που λειτουργούσαν ή είχαν εξασφαλίσει Άδεια Οικοδομής ή Πολεοδομική Άδεια πριν την ημερομηνία δημοσίευσής των Κανονισμών τίθενται σε ισχύ 2 έτη μετά. |
|  |  |
|  |  |